Arkadia – reisen til jordas indre

Arkadia – reisen til jordas indre (originaltittel: Les Mondes Engloutis; norsk oversettelse: «De tapte verdener»), i Norge også kjent som Shagma, er en fransk animert science fiction-fantasy og eventyrserie for barn og unge som gikk på France Télévisions  fra 1985 til 1987. Serien handlet om en sivilisasjon i jorden indre. Denne oppstod etter en stor katastrofe på jorden. De overlevende flyktet deretter inn til jordens sentrum, hvor de skapte en ny silivilisasjon kalt Arkadia. Der inne ble de holdt i live av Shagma, en kunstig sol plassert i sentrum av byen. Årtusener senere oppdaget de at Shagma var i ferd med å dø av en slags sykdom. En gruppe fra Arkadia la derfor ut på en farefull ferd for å finne en kur.  

Serien ble produsert av Michel Gauthier, Nina Wolmark (skrev også sangtekstene) og Gilbert Wolmark. Vladimir Cosma sto for melodi til sangene. Selskapene France Animation og France 2 sto for produksjonen. Serien består av to sesonger på 26 episoder hver (52 episoder til sammen). Guttegruppen Menudo fremførte kjenningsmelodien for deler av den andre sesongen. Serien hadde premiere på den franske kanalen Antenne 2 den 17. september 1985. 

I Norge ble den vist på NRKs Frokost-TV på 1980-tallet, i original fransk versjon, og tekstet på nynorsk. Første sending på norsk TV var 6. september 1986. I Norge ble serien også kjent under tittelen Shagma. 

Sammendrag
Historien omhandler en urgammel sivilisasjon. Etter den «Store katastrofen» flyktet de overlevende inn til jordens sentrum, hvor de skapte en by kalt Arkadia. Byen gis lys og liv fra Shagma, en kunstig sol som ligger i sentrum av byen. Uvitende om at det fremdeles fantes liv på jordens overflate bestemte byens eldste seg for å låse bort all informasjon om sin fortid, og det ble forbudt å gå inn i byens arkiver, som etter hvert blir glemt. Årtusener senere oppdager man at Shagma er i ferd med å dø av en mystisk «sykdom», men ingen vet lenger hvordan solen fungerer. I desperasjon bryter Arkadias barn loven, og oppsøker de nå mytiske arkivene. Der finner de Shag-Shag som var satt til å vokte arkivene, og med hans hjelp og kunnskaper fra arkivene skaper barna en budbringer, Arkana, som de sender mot overflaten (om bord i Shag-Shag) for å lete etter en kur for den døende solen (i den tro at beboerne på overflaten er like avanserte som deres fjerne forfedre som en gang skapte Shagma).

I en hule nær overflaten møter Arkana Bob og Rebecca, to søsken fra overflaten, og Spartakus, en vandrer og tidligere gladiator fra en av de mange strataene under jorden. Etter å ha unnsluppet et angrep fra piratene overtaler Arkana dem til å hjelpe med å finne kuren hun leter etter. Sammen reiser de så rundt mellom strataene i både tid og rom på jakt etter en kur for Shagma, med piratene hakk i hæl.

Rollefigurer
Arkana  Fransk stemme: Jeanine Forney Barna i Arkadia skapte henne fra stein ved hjelp av kunnskaper fra arkivet og Shagmas magiske energi. Hun ble skapt til å ligne mennesker fra overflaten, så til forskjell fra Arkadierne selv har hun ben (Arkadiere har en avrundet underkropp og leviterer i stedet for å gå). Hun er en godhjertet, men naiv magiker som har evnen til å projisere illusjoner. Oppdraget hennes er å reise til overflaten for å finne hjelp til å reparere Shagma.

Bob og Rebecca Franske stemmer: Bob: Chris Bénard, Rebecca: Amandine Rajau  Bob og Rebecca er søsken, de er barn fra overflaten som slår seg sammen med Arkana og Spartakus i oppdraget om å redde Arkadia. Bob er den eldste og gjør så godt han kan for å beskytte sin overivrige lillesøster.

Spartakus  Fransk stemme: Yves-Marie Maurin og Dominique Maurin  Tidligere gladiator fra byen Barkar som rømte fra slaveriet etter et opprør. Han har en armbeskytter av et mystisk metall som inneholder en magisk armbrøst og en «krokharpun». Spartakus husker svært lite fra fortiden sin, men nynner ofte på sanger som faren hans lærte ham. Figuren er løst basert på den historiske Spartacus som ledet et slaveopprør mot Romerriket.

Bic og Bac  Franske stemmer: Bic: Claude Dasset og Francis Lax, Bac: Philippe Clair og Albert Augier  To av de eldste skapningene i Arkadia. Disse to glade, lekne og smarte dyrene er bestevenner og elsker å danse til sangen deres som de kaller «Flashbick». De minner litt om beltedyr, men har ikke klør eller panser, i stedet kan de rulle seg sammen som baller og sprette rundt. De kan også slå gnister og lage ild ved å gnikke snutene sammen.

Shag-Shag Fransk stemme: Louis Arbessier  Et intelligent, levende kjøretøy som minner litt om en stor blå skilpadde. Han var den eneste skapningen som hadde tilgang til Arkadias forbudte arkiver, og det var han som i hemmelighet hjalp de Arkadianske barna å få tilgang til arkivet. Han tjener som transportmiddel for Arkana og vennene hennes. Datahjernen hans stammer fra tiden før "den Store Katastrofen" og han har en stor encyklopedisk database, men dessverre er det store huller i hukommelsen hans. Shag-Shag har en mengde små roboter ombord som kalles Shagies, disse brukes stort sett til vedlikehold og reparasjoner.

Maxagaze (en: Nasty Max), Mattymatte (en: Mighty Matt), Massmédia og Seskapile (en: Sleazeappeal)  Franske stemmer: Maxagaze: Marc Moro, Mattymatte: Jacques Deschamps, Massmédia: Monique Thierry og Perrette Pradier, Seskapile: Claude Dasset  Denne kvartetten utgjør «makteliten» av «Føderasjonen av interstrata pirater».  En gjeng ukultiverte punkerpirater som ferdes blant strataene på jakt etter hjelpeløse reisende de kan rane eller gjøre til slaver. De dukker ofte opp og truer seriens helter, og de fremfører som regel et sang og et dansenummer når de dukker opp. De har hovedkvarter i en underjordisk sump, og samfunnet deres er bygget opp som et skinndemokrati kontrollert gjennom bruk av massemedia. Maxagaze er piratenes leder og president. Mattymatte og Seskapil er tomsinger og Maxagazes «sidekicks» . Massmédia er kjæresten til Maxagaze og den som egentlig har kontrollen. Hun styrer piratenes radiostasjon fra «radioskipet» sitt. Ringnar er rivalen til Maxagaze, men siden Massmédia og dermed hele propagandamaskineriet er på Maxagaze sin side vinner han aldri presidentvalgene.

Trivia
Serien kostet til sammen 60 millioner franc å produsere.
Serien består av i alt 811 000 tegninger.
Til sammen 42 km film ble brukt.
Uten sammenligning for øvrig finnes det et fransk black-metal band som kaller seg Shagma (startet i 1999).

DVD
Serien ble utgitt på fransk DVD i 2002. I 2008 ble den utgitt på DVD i to bokser (én for hver sesong) i Norge, med original fransk tale og norske undertekster på bokmål.

 DVD Spor  Ep.  Tittel  Originaltittel  Engelsk tittel  1  1  Arkadia  La cité d'Arkadia  The City of Arkadia 10  2  Den levende krystallen  Le cristal vivant  Living Crystal 22  3  Havmonsteret  Les pilotis du démon  Between Two Worlds 7  4  Thot Thot  Arkana and the Beast 8  5  Piratklubben Le Klub pirate  The Pirate Klub 12  6  Mogokhs lov  La loi des Mogokhs  The Law of the Mogokhs 17  7  Arkadias tusen og en timer   Les mille et une heures d'Arkadia  Night of the Amazons 6  8  Demostenes tas til fange  Démosthène, dit D.D.  The Capture of Demosthenes 15  9  Tada og det hellige tegnet  Tada et les insignes sacrés  Tada and the Royal Insignia 4  10  Islandis spøkelsesskipet  Icelandis - le vaisseau fantôme  The Icy Web 13  11  Piratenes presidentvalg  La convention pirate  The Pirate Convention 11  12  Shag-Shags mareritt  La folie de Shagshag  Out of Control 5  13  Barn og mus  Des enfants et des souris  Children... and Mice 2  14  Barkars gladiatorer  Les partenaires de Barkar  The Gladiators of Barkar 3  15  Keiseren Qin og det åttende kongedømmet  L'empereur Qin et le huitième royaume  The Emperor Quin and the Eighth Kingdom 16  16  Det sorte hullet  Le nemkor d'Arkana  The Dark Hole 21  17  Trommeslageren  L'homme-tambour  The Drummer 24  18  Rebecca: havets pirat  Rébecca, pirate du lac  Rebecca: Pirate of the Sea 18  19  Stjernehelbrederen  Le guérisseur d'étoiles  Star Healer 20  20  Den tapte tidens fanger  Les prisonniers du temps perdu  The Prisoners of Lost Time 9  21  Inuittenes tegn  La Taka des Inuks  Emergency Landing 19  22  Mirakelgården  Villon - la cour des miracles  The Court of Miracles 25  23  Krigen mellom strataene  La guerre interstrates  Interstratas War 14  24  Gog og Magog  Gog et Magog  The Defeat of Gog and Magog 23  25  Doktor Test  Docteur Test  Dr. Test 26  26  Hemmeligheten  Le secret de l'Orichalque  The Secret of the Auracite 27  27  Spådommen  Le retour de l'Orichalque  Prophecy of the Auracite 33  28  Det farligste spillet  L'échiquier des mondes  The Most Dangerous Game 35  29  Cyrano de Borbotrak  Cyrano de Borbotrak  Cyrano 28  30  Linen  Zara ou l'éternel retour  The Tightrope 30  31  Regnbue La jeunesse de Spartakus  The Twisted Rainbow 36  32  Forretningsmannen Ringnar  Ringnar-bizeness  High-Risk Highrise 39  33  Barnefaraoen  Toutankhaton, le combat royal  The Boy Pharaoh 32  34  Det flygende kasinoet  Casino pirate  The Floating Casino 34  35  Prins Bob  Le règne de Bob  Prince Matt 31  36  Kameleonenes land  Les hommes-caméléon  The Land of the Chameleons 40  37  Cherokee-indianeren Ogida  Ogida le Cherokee  The Token of the Manitou 39  38  Skrivekunstens mester  Le maître des écritures  The Master of the Tongues 38  39  Superskjelldyrene Bic og Bac  Bic et Bac superpangolins  The Land of the Great Spider 42  40  Alexis og løsepengene  Alexis et la horde d'or  The Ransom of Peace 37  41  Abyssos-triangelet  Le triangle des Abyssos  The Triangle of the Deep 44  42  Onkel Albert  Oncle Albert  Uncle Albert 43  43  Hersens pirater  Sacrés pirates  Tehrig's Nightmare 41  44  Barkars brødre  Les frères de Barkar  Rainbow's End 47  45  En annerledes ferie  Drôles de vacances  Holiday Fever 45  46  Dodoene  Le dodo des dodos  Dodo 46  47  Terras skygge  L'ombre de Terha  The Shadow of the Tehra 49  48  Kondorenes tempel  Le temple du Condor  The Temple of the Condor 48  49  Mor Thot  Ma-Thot  Mama Thot 50  50  Porten til morgenlandet  La porte de l'aurore  Gateway to Dawn 51  51  Lysets sti  Le retour du temps perdu I: Le chemin de lumière  The Path of Light 52  52  Den tapte tidens fanger vender tilbake  Le retour du temps perdu II: Vers l'ailleurs et demain  The Return of the Prisoners of the Lost Time

Eksterne lenker

 The lost archives of Arkadia – informasjon om serien og diverse multimedia.
 om LME fra "Encyclopedia Obscura"
 En samling bilder fra serien

Kategori:Franske animerte barneserier
Kategori:Franske animerte eventyrserier
Kategori:Franske animerte science fiction-TV-serier
Kategori:Franske animerte komiserier
Kategori:Franske animerte fantasyserier
Kategori:TV-produksjoner på France Télévisions
Kategori:Franske TV-produksjoner fra 1980-årene